Diari Oficial de la Generalitat Valenciana


Sumari del DOGV 9648, del 26-07-2023 (2023/7939)

RESOLUCIÓ de 6 juliol de 2023, de la Conselleria d'Hisenda i Model Econòmic per la qual s'autoritza una modificació en l'annex de transferències i subvencions corrents del Programa 125.20 Agenda valenciana antidespoblament, de la Presidència de la Generalitat, per import de 9.999,99 euros (expedient 05.008/23-083).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9648

Data del DOGV
:   26-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7939


Data del document
:   06-07-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 juliol de 2023, de la Conselleria d'Hisenda i Model Econòmic per la qual s'autoritza una modificació en l'annex de transferències i subvencions corrents del Programa 125.20 Agenda valenciana antidespoblament, de la Presidència de la Generalitat, per import de 9.999,99 euros (expedient 05.008/23-083). [2023/7939]  
En l'annex de transferències corrents de la Presidència de la Generalitat, del Programa 125.20 Agenda valenciana antidespoblament es troba la línia de subvenció de concurrència competitiva S0893 «Recuperació de boscos i millora de la gestió forestal», amb una dotació inicial de 200.000 d'euros, per al present exercici. Amb càrrec a aquesta línia es convoquen subvencions destinades a donar suport als municipis de l'Agenda AVANT, per a la realització d'activitats de manteniment, recuperació i reforestació dels boscos mediterranis dels seus termes municipals. En la convocatòria de 2022 es va presentar un recurs de reposició, que ha sigut estimat i que comporta la concessió d'una subvenció per import de 9.999,99 euros, amb càrrec a l'esmentada línia S0893.  
  
Amb la finalitat de donar cobertura a l'esmentada obligació, Presidència de la Generalitat proposa incrementar la dotació de la línia S0893 i finançar aquest augment amb la minoració de la línia de concurrència competitiva S8883 «Ajudes per a la millora i el manteniment de les sendes homologades de la Comunitat Valenciana» del mateix capítol i programa, que no estan vinculats a compromisos ni a finançament condicionat.  
A aquest efecte i en virtut del que es disposa en els articles 21 i 24 de la Llei 9/2022 de pressupostos de la Generalitat per a l'exercici 2023, la Conselleria d'Hisenda i Model Econòmic adopta la següent, resolució:  
  
Primer  
Autoritzar modificacions en l'annex de transferències i subvencions corrents del Programa 125.20 «Agenda valenciana antidespoblament», que suposen:  
  
1) Minorar la dotació de la línia de concurrència competitiva S8883, d'acord amb el detall següent.  
  
Codi Denominació Dotació anterior Modificació Dotació actual  
S8883 Ajudes per a la millora i el manteniment de les sendes homologades de la Comunitat Valenciana 100.000,00 - 9.999,99 90.000,01  
  
  
  
2) Incrementar la dotació de la línia de concurrència competitiva S0893, d'acord amb el detall següent.  
  
Codi Denominació Dotació anterior Modificació Dotació actual  
S0893 Recuperació de boscos i millora   
de la gestió forestal 200.000,00 9.999,99 196.246,99  
  
  
  
València, de 6 juliol de 2023.- El sotssecretari de la Conselleria d'Hisenda i Model Econòmic (per delegació, Resolució de 8.06.22, DOGV 9360): Daniel González Serisola.